राज्य के चार बड़े बांधों के लिए प्लानिंग, इसी समर सीजन से टूरिस्ट ले सकेंगे आनंद
हिमाचल की झीलों और बांधों में लोगों को जल्द हाउस बोट और हाई एंड क्रूज चलते दिखाई देंगे। पर्यटन को प्रमोट करने के लिए पर्यटन विभाग एक नई योजना पर काम कर रहा है। योजना के तहत विभाग चमेरा, पौंग, भाखड़ा और कोलडैम में जल्द हाउस बोट और हाई एंड क्रूज चलाएगा।
हिमाचल के डैम और झीलों में जल्दी ही हाउस बोट और हाई एंड क्रूज चलते दिखाई देंगे। टूरिज्म को प्रमोट करने के लिए पर्यटन विभाग इससे जुड़ी योजना पर काम कर रहा है। इसके तहत भाखड़ा, पौंग, कोल और चमेरा डैम में हाउस बोट और क्रूज चलाने की योजना है।
सरकार के लेवल से अफसरों को पॉलिसी का ड्राफ्ट रूल तैयार करने को कहा गया है। इससे पहले अफसरों को पूरी स्टडी करने को कहा गया है। पूरी संभावना है कि विभाग अगले एक महीने में यह पॉलिसी लागू कर दे।
अगर ऐसा हुआ तो इसी समर सीजन से टूरिस्ट हिमाचल के डैम में हाउस बोट और क्रूज के सफर का आनंद ले सकेंगे।
पर्यटकों के लिए होगा रोमांचकारी 
सरकार हिमाचल के इन प्रमुख बांधों को बिजली उत्पादन के साथ-साथ पर्यटन को प्रमोट करने की तैयारी कर रही है। सरकार और पर्यटन विभाग का यह प्रयास हिमाचल के लोगों के साथ-साथ यहां घूमने आने वाले पर्यटकों के लिए भी रोमांच से भरा होगा। हिमाचल घूमने आने वाले पर्यटकों को नई चीज देने के लिए विभाग इस योजना पर काम कर रहा है।
सुखविंदर सिंह सुक्खू ने हिमाचल के चमेरा, पौंग, भाखड़ा व कोलडैम को पर्यटन की दृष्टि से प्रमोट करने के लिए नई पॉलिसी तैयार करने को कहा है, जिसके तहत विभाग इस योजना पर काम कर रहा है।
रोजगार को भी मिलेगा बढ़ावा
विभाग अगर जल्द इस पॉलिसी को लागू करता है तो यह स्थानीय लोगों के लिए रोजगार का भी एक अच्छा माध्यम बन सकता है। इस पॉलिसी के लागू होने के बाद रोजगार की संभावनाएं बढ़ने की उम्मीद जग गई है।
जल्द लागू होगी पॉलिसी
प्रधान सचिव पर्यटन देवेश कुमार ने कहा कि मुख्यमंत्री सुखविंदर सिंह सुक्खू से मिले आदेशों के बाद चमेरा, पौंग, भाखड़ा व कोलडैम में हाउस बोट और क्रूज चलाने की तैयारी है। इसे लेकर जल्द पॉलिसी को लागू किया जाएगा। अधिकारियों को इसका ड्राफ्ट रूल तैयार करने के निर्देश दिए गए हैं।